CELEX: C2007/082/119
Language: hu
Date: 2007-04-14 00:00:00
Title: F-13/07. sz. ügy: 2007. február 7-én benyújtott kereset – Scozzaro kontra Európai Gyógyszerértékelő Ügynökség (EMEA)

14.4.2007   
            
            
               HU
            
            
               Az Európai Unió Hivatalos Lapja
            
            
               C 82/56
            
         2007. február 7-én benyújtott kereset – Scozzaro kontra Európai Gyógyszerértékelő Ügynökség (EMEA)
   (F-13/07. sz. ügy)
   (2007/C 82/119)
   Az eljárás nyelve: francia
   Felek
   
      Felperes: Salvatore Scozzaro (Broxbourne, Egyesült Királyság) (képviselők: S. Orlandi, A. Coolen, J.-N. Louis és E. Marchal ügyvédek)
   
      Alperes: Európai Gyógyszerügynökség (EMEA)
   Kereseti kérelmek
   
               —
            
            
               A Közszolgálati Törvényszék semmisítse meg az EMEA ügyvezető igazgatójának 2006. március 31-i határozatát, amellyel az elutasította a felperes rokkantsági bizottság összehívása iránti kérelmét, valamint semmisítse meg az ezt megerősítő, október 25-i határozatot;
            
         
               —
            
            
               a Közszolgálati Törvényszék az alperest kötelezze a költségek viselésére.
            
         Jogalapok és fontosabb érvek
   A felperes, aki az EMEA ideiglenes alkalmazottja, 2005. március 17-én munkahelyi balesetet szenvedett, melynek következtében a munkavégzésre alkalmatlanná vált. 2006. február 14-én tájékoztatták, hogy szerződését 2006. október 15-ét követően nem hosszabbítják meg. A rokkantsági bizottság összehívása iránti kérelmét elutasították.
   Keresetének alátámasztásául a felperes többek között az egyéb alkalmazottak alkalmazási feltételei 31. cikke első bekezdésének és 33. cikke első bekezdésének a Közszolgálati Törvényszék által az F-119/05. sz., Gesner kontra OHIM ügyben hozott ítéletben (az EBHT-ban még nem tették közzé) értelmezett tartalma megsértésére hivatkozik.